Նորվեգացիներ

Նորվեգացիներ (), ազգ, Նորվեգիայի բնակչության մեծամասնությունը (մոտ 98%)։ Ընդհանուր թիվը՝ մոտ 10 միլիոն (1978 թվական), Նորվեգիայում՝ 4,394,011։ Զգալի քանակությամբ նորվեգացի ծագումով բնակչություն ապրում է ԱՄՆ-ում և Կանադայում։ Խոսում են նորվեգերեն։ Կրոնը լյութերականությունն է։ Նորվեգացիների գերմանալեզու նախնիները երկրի տարածքում երևան են եկել մ․ թ․ ա․ մոտ II հազարամյակում։ Նորվեգացիներ որպես ժողովուրդ ձևավորվել են մ․ թ․ I հազարամյակի վերջին (այս ժամանակ էլ առաջացել է «Նորվեգացիներ» ինքնանվանումը), իսկ որպես ազգ՝ XIX դարի, կապիտալիստական հարաբերությունների զարգացմանը զուգընթաց։ Նորվեգացիներ քաղաքներում աշխատում են արդյունաբերության, ծովային տրանսպորտի, առևտրի, իսկ գյուղական վայրերում՝ անասնապահության և՝ հողագործության բնագավառներում։ Նորվեգացիների համար տնտեսական կարևոր նշանակություն ունի նաև ձկնորսությունը։

Ծանոթագրություններ 

Նորվեգիայի ազգեր